अहमदाबाद। गुजरात हाईकोर्ट ने दुष्कर्म के कारण गर्भवती 16 साल की नाबालिग लड़की को गर्भपात की अनुमति दे दी। सोमवार को जस्टिस केजे ठाकर की कोर्ट ने पीड़िता के माता-पिता की अर्जी पर डॉक्टरों की विशेष टीम की देखरेख में उसका गर्भपात कराने की इजाजत दी।
अहमदाबाद के सोला इलाके के एक युवक ने नाबालिग लड़की के साथ तीन बार दुष्कर्म किया था, जिससे वह गर्भवती हो गई थी। 12 दिसंबर को उसके गर्भवती होने की पुष्टि हुई थी। मेडिकल जांच में उसके 8 सप्ताह का गर्भ होने की बात सामने आई है। पुलिस ने आरोपी को गिरफ्तार कर लिया है।
पहले विशेष परिस्थिति में दी थी इजाजत : कानूनन 20 सप्ताह से कम तक के भ्रूण का गर्भपात कराया जा सकता है। लेकिन इसके पहले हाईकोर्ट ने जुलाई में 14 साल की एक अन्य लड़की के 25 सप्ताह से अधिक के भ्रूण के गर्भपात की विशेष परिस्थितियों में मंजूरी दी थी। साबरकांठा निवासी उक्त लडकी के माता-पिता ने एक स्थानीय डॉक्टर पर उससे दुष्कर्म का आरोप लगाया था। हालांकि डीएनए की जांच में इसकी पुष्टि नहीं हो सकी थी।
hin_Deva hin_Deva hin_Deva